Acetylbromid

Acetylbromid (C2H3BrO) je organická zlúčenina zo skupiny halogenidov karboxylových kyselín a organických zlúčenín brómu (acylhalogenid).

 Príprava 
Acetylbromid môže byť pripravený reakciou bromidu fosforitého s kyselinou octovou:

3 CH3COOH + PBr3 -> 3 CH3COBr + H3PO3

 Vlastnosti 
Acetylbromid je vysoko prchavá, bezfarebná až žltkastá, vzduchom dymiaca kvapalina so štipľavou vôňou. Pri zahrievaní alebo kontakte s vodou alebo nižšími alkoholmi sa prudkou reakciou rozkladá, pričom vzniká bromovodík.

 Použitie 
Acetylbromid sa používa hlavne ako acetylačné činidlo v organických syntézach. Pri acetylbromidovej metóde na kvantitatívnu detekciu lignínu sa rastlinný materiál konvertuje na kyselinu octovú pomocou acetylbromidu. Obsiahnutý lignín sa rozpustí v kyseline, aby sa dal stanoviť fotometricky.

 Bezpečnosť 
Pary acetylbromidu môžu tvoriť so vzduchom výbušnú zmes (teplota vzplanutia 75 °C).

 Referencie 

 Zdroj 

Kategória:Acylhalogenidy